open-index/open-wikipedia-markdown huggingface dataset:
Algis Kabaila

**Algis Petras Kabaila** (g. 1925 m. vasario 19 d. Kaune) – inžinierius, Australijos lietuvių veikėjas, filosofijos daktaras, profesorius.

## Biografija
Nuo 1943 m. Vytauto Didžiojo universitete studijavo statybos inžineriją. 1944 m. pasitraukė į Vakarus. Po Antrojo pasaulinio karo studijavo Štutgarto universitete. 1948 m. išvyko į Australiją. 1960 m. baigė Naujojo Pietų Velso universitetą, 1967 m. filosofijos daktaras. 1960–1985 m. Naujojo Pietų Velso universiteto dėstytojas, 1970 m. profesorius, pirmasis iš Australijos lietuvių.

1970–1971 m. ir 1987 m. Australijos Baltų tarybos, 1971–1972 m., 1975–1976 m. Australijos lietuvių bendruomenės Krašto tarybos, 1977–1978 m. Krašto valdybos pirmininkas. 1974 m. Australijos vyriausybei pripažinus Baltijos šalių inkorporacijos į TSRS teisėtumą, kartu su kitais pasiekė, kad šis sprendimas būtų atšauktas. Vienas iš Australijos lietuvių bendruomenės Spaudos sąjungos kūrėjų, 1976–1979 m. jos pirmininkas.

Nuo 1990 m. pradžios kaip Lietuvos Sąjūdžio atstovas per Australijos, Naujosios Zelandijos, JAV žiniasklaidą platino informaciją apie Lietuvos nepriklausomybės siekius. 1991–1994 m. Lietuvos garbės konsulas Australijoje.

Su A. S. Hall parašė kn. „Pagrindiniai struktūrinės analizės teiginiai“ (*Basic Concepts of Structural Analysis* 1986 m.). Bendradarbiauja lietuvių period. leidiniuose.

Tėvas Pranas Kabaila, brolis Vytenis Kabaila, sūnus architektas Rimas Kabaila (g 1955 m.).

## Įvertinimas
* 2003 m. Ordino „Už nuopelnus Lietuvai“ Karininko kryžius 

## Šaltiniai
Vytenis Kabaila

**Vytenis Kabaila** (1929 m. spalio 7 d. Šiauliai – 1992 m. sausio 20 d. Vilnius) – matematikas, profesorius.

## Biografija
Tėvas Pranas Kabaila, brolis Algis Kabaila, žmona Meilutė Kabailienė.

1954 m. baigė Vilniaus universitetą. 1955–1992 m. Vilniaus universiteto dėstytojas, nuo 1988 m. profesorius. 1960 m. Fizikos ir matematikos mokslų kandidatas.

Tyrimų sritys: Hardy klasių funkcijos, nekorektiškieji uždaviniai su operatorinėmis lygtimis, meromorfinių funkcijų Nevanlinos charakteristikos.

## Bibliografija
* Kompleksinio kintamojo funkcijų teorija (su Petru Rumšu, 1971 m.),
* Kompleksiniai skaičiai (1975 m.),
* Matematinė analizė (l d. 1983, 2 d. 1986 m.).

## Šaltiniai
Vakarų Gangų dinastija

**Gangų dinastija** (Kanadų kalba: ಪಶ್ಚಿಮ ಗಂಗ ಸಂಸ್ಥಾನ) – kanadų kilmės Karnatakos dinastija Pietų Azijoje, valdžiusi 350–1000 m. Karnatakos susiskaldymo laikais ji valdė valstybę Karnatakos pietinėje dalyje, o nuo VI a. valdė kaip vasalai.

Tuo pačiu metu Karnatakoje valdė Kadambų dinastija (šiaurėje) ir Alupų dinastija (pakrantės ruože).

Kad atskirti nuo bendravardės dinastijos, valdžiusios Orisą, dažnai yra vadinama **Vakarų Gangų dinastija** (Orisos dinastija tuo tarpu vadinama Rytų Gangų dinastija).

Gangų dinastijos sostinė buvo Talakadas.

## Istorija

Gangų dinastijos įkūrėju laikomas valdovas Konganivarmanas Madhava, kuris politinės anarchijos metu konsolidavo savo valdžią Kolaro mieste. Jo įpėdiniai perkėlė sostinę į Talakadą, traukdamiesi nuo stiprėjančios Kadambos šiaurėje.

Nors valstybė nebuvo didelė, tačiau ji ilgą laiką išsaugojo taiką ir klestėjimą pietinėje Karnatakoje.

## Kultūros pasiekimai

Gangų valstybė buvo kanadų valstybė, tad čia buvo sąlygos formuotis kanadų tautos identitetui.

Gangų valstybėje buvo propaguojamas džainizmas, todėl pastatyta daug džainizmo šventyklų *basadi*, sukurta daug architektūros ir skulptūros šedevrų, kurių garsiausi – Šravanabelagola ir Kambadahalli.

## Valdovai
* Konganivarman Madhava (350–370)
* Madhava (370–390)
* Harivarman (390–410)
* Vishnugopa (410–430)
* Madhava III Tandangala (430–469)
* Avinita (469–529)
* Durvinita (529–579)
* Mushkara (579–604)
* Polavira (604–629)
* Srivikrama (629–654)
* Bhuvikarma (654–679)
* Shivamara I (679–726)
* Sripurusha (726–788)
* Shivamara II (788–816)
* Rachamalla I (816–843)
* Ereganga Neetimarga (843–870)
* Rachamalla II (870–907)
* Ereganga Neetimarga II (907–921)
* Narasimha (921–933)
* Rachamalla III (933–938)
* Butuga II (938–961)
* Marulaganga Neetimarga (961–963)
* Marasimha II Satyavakya (963–975)
* Rachamalla IV Satyavakya (975–986)
* Rachamalla V (Rakkasaganga) (986–999)
* Neetimarga Permanadi (999)

## Gangų likimas
VI a. šiaurėje Kadambų dinastiją pakeitus Čalukjų dinastijai, ėmė kurtis galinga Karnatakos imperija, kuri absorbavo visą Vidurio Indiją. Gangų valdoma valstybė irgi pateko į Čalukjų imperiją, tačiau valdovų seka išlaikyta ir gangai traktuoti kaip imperijos vasalai. Valdovų dinastija galutinai panaikinta teritorijoje įsigalėjus Čola imperijai.
Meilutė Kabailienė

**Meilutė Kabailienė** (1931 m. spalio 16 d. Kaune – 2016 m. rugpjūčio 22 d. Vilniuje) – Lietuvos geologė, palinologė, paleobotanikė, habilituota fizinių mokslų daktarė.

## Biografija
Tėvas prof. Vaclovas Chomskis, vyras Vytenis Kabaila.

1950 m. baigė Vilniaus Salomėjos Nėries vidurinę mokyklą, 1955 m. baigė Vilniaus universiteto Gamtos fakultetą. 1959–1963 m. Geologijos ir geografijos instituto jaunesnioji mokslinė bendradarbė, nuo 1961 m. vyr. mokslinė bendradarbė. 1960 m. apgynė mokslų kandidato disertaciją tema „Rytų Baltijos pakrantės svarbiausi stratigrafijos ir paleogeografijos bruožai ir jų sugretinimas su kaimyniniais rajonais“. 1963–2002 m. Geologijos instituto mokslinė bedradarbė. 1973 m. 1973 m. apgynė disertaciją tema „Žiedadulkių spektrų susidarymas ir jų interpretacijos metodai pritaikant Lietuvos holoceno stratigrafijai ir miškų istorijai“, geologijos ir mineralogijos mokslų daktarė.1971-1980 m. Vilniaus pedagoginio instituto, nuo 1980 m. Vilniaus universiteto dėstytoja, nuo 1977 m. profesorė.

Pirmoji Lietuvoje pritaikė titnagdumblainių analizę vėlyvojo ledynmečio ir holoceno ežerų, Baltijos jūros raidai atkurti, sudarė Lietuvos vėlyvojo ledynmečio ir holoceno stratigrafinę schemą, sukūrė metodiką paleoaugalijai atkurti, įvertino skirtumus tarp žiedadulkių spektrų ir augalijos sudėties.

Parašė ir atspausdino apie 200 mokslinių straipsnių, 14 monografijų ir 5 vadovėlius. Didelė dalis mokslo darbų, ypač pastarųjų metų, parašyti anglų kalba ir atspausdinti užsienyje.

Palaidota Antakalnio kapinėse Vilniuje. 

## Bibliografija
* Žiedadulkių spektrų susidarymas ir paleoaugalijos atkūrimo metodai (monografija, 1969, rusų k.)
* Taikomosios palinologijos pagrindai (monografija, 1979 m.)
* Lietuvos holocenas (monografija, 1990 m.)
* Kristalografija (vadovėlis, 2003 m.)
* Gamtinės aplinkos raida Lietuvoje per 14000 metų. Vilnius: Vilniaus universiteto leidykla, 2006, 471 p. ISBN 9986-19-902-6

## Įvertinimas
* 1978 m. LTSR valstybinė premija

## Šaltiniai
Kupiškėnų enciklopedija

**Kupiškėnų enciklopedija** – regioninė enciklopedija, skirta Kupiškiui ir Kupiškio kraštui. Enciklopediją leidžia Vilniaus dailės akademijos leidykla. Pradėta rengti 1999 m.

Enciklopedija rengta visuomeniniais pagrindais. Informacija leidiniui buvo renkama visuose svarbiausiuose Lietuvos archyvuose, įvairių užsienio šalių rinkiniuose, įvairiose institucijose, organizacijose, taip pat pas privačius asmenis. Enciklopedijos straipsniuose buvo siekiama kuo plačiau nušviesti kupiškėnų krašto istoriją, atskleisti geografines, žmonių gyvenimo ypatybes, daugiausia buvo telkiamasi į kultūros ir švietimo istoriją.

2006 m. išleistame pirmame tome publikuojama daugiau kaip 1000 straipsnių ir apie 1800 iliustracijų. Aprašoma Kupiškio ir jo krašto istorija, kultūros ir švietimo istorija, gyvenvietės, kaimai ir kitos gyvenamos vietovės, žymių Kupiškio visuomenės veikėjų biografijos.

## Išleisti tomai

# 2006, T. I: A–J, 608 p.:iliustr. ISBN 9955-624-62-0
#* Vyriausias redaktorius ir sudarytojas Vidmantas Jankauskas. Redaktoriai: Vida Žilinskienė, Bronislovas Kurkulis.
# 2012, T. II: K–P, 727 p.:iliustr. ISBN 9955-624-63-9
#* Vyriausias redaktorius ir sudarytojas Vidmantas Jankauskas. Redaktoriai: Vida Žilinskienė, Bronislovas Kurkulis.
# 2017, T. III: R–Ž, 737 p.:iliustr. ISBN 9978-609-447-268-8
#* Vyriausias redaktorius ir sudarytojas Vidmantas Jankauskas. Redaktorė Vida Žilinskienė.

## Išnašos
Romas Kalinauskas

**Romas Kalinauskas** (g. 1953 m. kovo 21 d. Bebrininkuose, Vilkaviškio raj.) – Lietuvos karinis veikėjas, pulkininkas.

## Biografija
1974 m. baigė Daugpilio karo mokyklą, 1985 m. baigė Kijevo aukštąją karo aviacijos mokyklą. 1974–1992 m. tarnavo TSRS ginkluotosiose pajėgose, nuo 1976 m. Daugpilio aukštojoje karo mokykloje.

Nuo 1992 m. sausio mėn. Vilniaus motodesantinio bataliono štabo viršininkas, nuo 1992 m. birželio mėn. Lauko kariuomenės brigados (LKB) Operatyvinio skyriaus viršininkas. Nuo 1994 m. gegužės mėn. LKB Operatyvinio planavimo ir kovinio parengimo skyriaus viršininkas – štabo viršininko pavaduotojas. Nuo 1996 m. sausio mėn. „Geležinio Vilko“ brigados Operatyvinio planavimo ir kovinio parengimo skyriaus viršininkas – štabo viršininko pavaduotojas. Nuo 1999 m. sausio mėn. Mokymo ir doktrinų valdybos Doktrinų skyriaus viršininkas, nuo 2000 m. sausio mėn. valdybos vadas. Nuo 2000 m. spalio 24 d. Krašto apsaugos ministerijos generalinis inspektorius. 2001 m. pulkininkas. Nuo 2002 m. birželio mėn. Lauko pajėgų vadovybės Lauko (sausumos) pajėgų štabo viršininkas, nuo 2004 m. Lietuvos generolo A. Ramanausko kovinio parengimo centro viršininkas.

## Šaltiniai
Mečys Kareiva

**Mečys Kareiva** (1901 m. rugpjūčio 28 d. Ryga – 1944 m. spalio 2 d. prie Sedos, palaidotas Sedoje) – Lietuvos karinis veikėjas, chemikas, inžinierius technologas, pulkininkas.

## Biografija
1919 m. Lietuvos kariuomenės savanoris. 1919 m. liepos mėn. baigęs Karo mokyklą, dalyvavo nepriklausomybės kovose su Raudonąja armija, bermontininkais ir Lenkijos kariuomenės junginiais, pasižymėjo Giedraičių mūšyje.

1922 m. baigė Aukštuosius karininkų kursus. 1923 m. sausio mėn. dalyvavo Klaipėdos sukilime. 1929 m. baigė Klermon Ferano universitetą. 1929–1940 m. tarnavo artilerijos tiekimo skyriuje, Ginklavimo valdyboje, ėjo artilerijos dirbtuvių skyriaus viršininko pareigas. 1939 m. pulkininkas.

TSRS okupavus Lietuvą, 1940 m. rugsėjo mėn. paskirtas Raudonosios armijos 29-ojo teritorinio šaulių korpuso 179-osios šaulių divizijos Cheminės tarnybos viršininku, bet 1940 m. gruodžio mėn. iš kariuomenės atleistas.

1941–1942 m. dėstė Kauno universitete, 1941 m. docentas. Parašė vadovėlį „Degazacija“ (1937 m.).

1944 m. Lietuvos laisvės armijos Trakų apskrities Kaišiadorių štabo viršininkas. 1944 m. rugpjūčio mėn. savanoriu stojo į Tėvynės apsaugos rinktinę, paskirtas 2-ojo lietuvių savanorių pulko vadu. Mirė prieš Sedos kautynes.

## Įvertinimas
* 1932 m. Vytauto Didžiojo 4 laipsnio ordinas
* 1938 m. Gedimino 3 laipsnio ordinas
* 1939 m. – Suomijos Baltosios rožės 3 laipsnio ordinas.
* Lietuvos savanorio-kūrėjo medalis.
* Lietuvos nepriklausomybės 10 metų jubiliejaus medalis.
* Klaipėdos išvadavimo bronzos medalis.

## Šaltiniai
Vladas Karvelis

**Vladas Karvelis** (1901 m. balandžio 11 d. Šiauliuose – 1980 m. kovo 28 d. Vilniuje) – Lietuvos ir SSRS karinis veikėjas, Lietuvos kariuomenės brigados generolas, Raudonosios armijos generolas majoras.

## Biografija
Nuo 1919 m. vasario 1 d. Lietuvos kariuomenės savanoris. 1919 m. liepos 6 d. baigė Kauno karo mokyklą. 1919 m. spalio – 1920 m. gruodžio mėn. kaip karininkas dalyvavo kovos veiksmuose su Raudonąja armija ir Lenkijos kariuomenės junginiais.

1924 m. baigė Aukštuosius karininkų kursus, 1929 m. Čekoslovakijos generalinio štabo akademiją Prahoje. 1929 m. pab. – 1934 m. balandžio mėn. Lietuvos kariuomenės Vyriausiojo štabo Operacijų skyriaus viršininko pavaduotojas, viršininkas. 1934 m. balandžio mėn. – 1936 m. gruodžio mėn. (su pertrauka) Aukštųjų karininkų kursų inspektorius, 1936 m. gruodžio mėn. – 1938 m. liepos mėn. – kursų, 1939 m. sausio mėn. – 1940 m. birželio mėn. Aukštosios karo mokyklos viršininkas. 1938 m. brigados generolas.

Sovietams okupavus Lietuvą, Kariuomenės štabo viršininko padėjėjas (pavaduotojas). 1940 m. birželio-rugpjūčio mėn. Antrosios pėstininkų divizijos vadas ir Kauno įgulos viršininkas, 1940 m. generolas majoras. 1940 m. rugsėjo mėn. – 1941 m. birželio mėn. Raudonosios armijos 29-ojo teritorinio šaulių korpuso 184-osios šaulių divizijos vadas. 1941 m. birželio mėn. Raudonosios armijos karinės vadovybės išsiųstas į Aukštųjų vadų tobulinimosi kursus prie Generalinio štabo akademijos Maskvoje. 1942 m. pradžioje Frunzės karo akademijos dėstytojas. 1942–1943 m. Raudonosios armijos 16-osios lietuviškosios šaulių divizijos vado pavaduotojas, 1943–1944 m. vadas, 1944–1945 m. šaulių korpuso vado pavaduotojas. 1944 m. vasario mėn. su kitais 23 Lietuvos Respublikos buvusiais karininkais pasirašė kreipimąsi į Lietuvoje likusius lietuvių karininkus, tarnavusius Vermachte – kvietė nekovoti su artėjančia prie Lietuvos Raudonąja armija.

1946–1961 m. Vilniaus universiteto karinio parengimo katedros viršininkas, 1947 m. docentas. 1962–1976 m. Lietuvos kultūrinių ryšių su tautiečiais užsienyje komiteto pirmininkas.

Sūnus aktorius Rimgaudas Karvelis.

## Bibliografija
* *Документы штаба М. И. Кутузова, 1805–1806: сборник* (su kitais). – Vilnius, 1951. – 338 p.: iliustr.
* 16-os lietuviškosios šaulių Raudonosios vėliavos ordino Klaipėdos vardo divizijos koviniai veiksmai Didžiojo Tėvynės karo metu: medžiaga lektoriui. – Vilnius, 1966. – 16 p.
* Lietuvos istorija: Lietuvos TSR išvadavimas iš hitlerinės okupacijos, 1944–1945. – Vilnius: Mintis, 1973. – 155 p.: iliustr.
* Lietuvos TSR išvadavimas iš hitlerinės okupacijos, 1944–1945. – 2-asis leidimas. – Vilnius: Mintis, 1974. – 168 p.: iliustr.
* Tarybų Lietuvos išvadavimo iš hitlerinės okupacijos trisdešimtmetis: medžiaga lektoriui. – Vilnius, 1974. – 23 p.

## Įvertinimas
* 1929 m. Gedimino 4 laipsnio ordinas
* 1936 m. Vytauto Didžiojo 3 laipsnio ordinas
* 1972 m. LTSR nusipelnęs kultūros veikėjas

## Šaltiniai
Hasta Siempre

**Hasta Siempre** (iš ispanų k. „iki visados“ arba „visad ištikimas“) – Kubos kompozitoriaus Carlos Puebla 1965 m. daina, skirta Lotynų Amerikos revoliucionieriui Če Gevarai. Dainos eilės atspindi Kubos revoliuciją, Če, kaip *comandante*, vaidmenį.

*Hasta Siempre* yra atlikę įvairūs pasaulio atlikėjai ir grupės. Garsiausios versijos yra atliktos Compay Segundo, Buena Vista Social Club, Óscar Chávez, Nathalie Cardone.

## Eilės
Hasta Siempre priedainis:


Aquí se queda la clara
La entrañable transparencia
De tu querida presencia
Comandante Che Guevara

Vienes quemando la brisa
Con soles de primavera
Para plantar la bandera
Con la luz de tu sonrisa


## Nuorodos
* Nathalie Cardone atlieka ''Hasta Siempre''
Štirija (reikšmės)

**Štirija** vadinamos:
* Štirija − Austrijos žemė;
* Štirija (Slovėnija) − Slovėnijos regionas;
* Štirijos marka − Šventosios Romos imperijos marka.
* Štirijos kunigaikštystė − Šventosios Romos imperijos kunigaikštystė.
Darius Kalibatas

**Darius Kalibatas** (1963 m. rugpjūčio 25 d. Jurbarke - 2024 m. sausio 24 d. Vilniuje) – Lietuvos karinis veikėjas, pulkininkas.

## Biografija
1986 m. baigė istoriją Vilniaus universitete. 1986–1991 m. dėstė Vilniaus aukštesniojoje statybos mokykloje. 1991–1992 m. Lietuvos Respublikos Savanoriškosios krašto apsaugos tarnybos Vilniaus rinktinės kuopos vadas, kovinio rengimo tarnybos viršininkas. 1992–1993 m. Lietuvos Respublikos Krašto apsaugos mokyklos personalo skyriaus viršininko pavaduotojas. 1993–1995 m. Krašto apsaugos ministerijos personalo departamento skyriaus viršininko pavaduotojas – vyresnysis specialistas, 1995 m. skyriaus viršininkas.

1996–1997 m. išklausė dvejus kursus Vokietijos Generalinio štabo akademijoje Hamburge, 2000 m. krizių valdymo kursus G. Marshallo centre Vokietijoje. 1997–2000 m. ir 2003 m. tarnavo motorizuotoje pėstininkų brigadoje „Geležinis Vilkas“ – iki 1998 m. bataliono vado pavaduotojas – štabo viršininkas, nuo 1999 m. vasario 18 d. iki 2000 m. kovo 23 d. Karaliaus Mindaugo motorizuotojo pėstininkų bataliono vadas, 2003 m. brigados vado pavaduotojas. 2003 m. pulkininkas.

2000–2002 m. Lietuvos Respublikos Prezidento patarėjo gynybos klausimams pavaduotojas, 2002–2003 m. Lietuvos Respublikos Prezidento patarėjas. Nuo 2003 m. Lietuvos Respublikos Lauko kariuomenės pajėgų štabo viršininkas, nuo 2004 m. Lauko kariuomenės pajėgų vadas, nuo 2006 m. Lietuvos karinis atstovas prie ESBO.

Mirė 2024 m. sausio 24 d. Palaidotas Raudonėnų kapinėse, Jurbarko raj. 

## Įvertinimas
* 1992 m. Sausio 13-osios atminimo medalis
* 2001 m. Lietuvos kariuomenės kūrėjų savanorių medalis

## Šaltiniai
Alupų dinastija

**Alupų dinastija** (Kanadų kalba: ಆಲೂಪರು) – dinastija Pietų Azijoje (dabartinėje Indijos Karnatakos valstijoje), valdžiusi apie 450–1400 m. Karnatakos susiskaldymo laikais ji valdė valstybę Karnatakos pajūrio ruože (vadinamąjį Alvachedos/Tulunadu regioną), o nuo VI a. valdė kaip vasalai.

Tuo pačiu metu Karnatakoje valdė Kadambų dinastija (šiaurėje) ir Gangų dinastija (pietuose).

Alupai ne kartą keitė sostines. Svarbiausios jų buvo Mangalapuras, Udajapura, Barkuras.

## Istorija
Seniausia Alupų valdytų teritorijų istorija yra mažai žinoma. Manoma, kad Alvachedos gyventojai (tulu tauta) migravo iš pietų, t. y. iš Tamilnado, ir kartais Alupai laikomi ketvirtąja senąja tamilų valstybe (greta Čolos, Čeros ir Pandijos.

Valstybė pirmą kartą paminėta V a. viduryje Karnatakos įrašuose. Jos valdovai pastoviai valdė pajūrio teritorijas

## Kultūros pasiekimai
Nors daugumą valstybėje sudarė žvejų tauta tulu, valstybė buvo patyrusi stiprią kultūrinę įtaką iš kaimynų kanadų, sukūrusių Gangų ir Kadambų valstybes rytų pašonėje. Dėl to Alupai naudojo kanadų raštą, o įrašai buvo daromi kanadų kalba.

Valstybėje buvo išvystytas gana savitas architektūros stilius, kuris yra mažai tyrinėtas.

## Alupų likimas
VI a. šiaurėje Kadambų dinastiją pakeitus Čalukjų dinastijai, ėmė kurtis galinga Karnatakos imperija, kuri absorbavo visą Vidurio Indiją. Alupų valdoma valstybė irgi pateko į Čalukjų imperiją, tačiau valdovų seka išlaikyta, ir alupai traktuoti kaip imperijos vasalai. Valdovų dinastija galutinai panaikinta teritorijoje įsigalėjus Vidžajanagaros imperijai.
Nathalie Cardone

**Natali Kardonė** (; g. 1967 m. kovo 29 d. Po, Pirėnų-Atlanto regione) – Prancūzijos aktorė ir dainininkė. Jos tėvas sicilietis, motina – ispanė.

Natali kaip aktorė didžiojoje scenoje debiutavo 1988 m. filme „Keista vieta susitikti“. Jame vaidino kartu su Gérard Depardieu ir Catherine Deneuve. 1989 m. buvo nominuota Cezario apdovanojimui perspektyviausios aktorės kategorijoje. Yra suvaidinus dar keltame prancūzų filmų, tokių kaip „Mažasis vagis“, „Pragaras“ ir kt. 1999 m. Natali išleido vienintelį savo muzikinį albumą *Nathalie Cardone*. Ją, kaip dainininkę išgarsino singlas *[[Hasta Siempre]]* (Če Gevarai paskirta daina), kuris Prancūzijos topuose užėmė antrą, o Belgijos – pirmą vietą.

## Filmografija

* 1988 : *Drôle d’endroit pour une rencontre*
* 1988 : *La Petite Voleuse*
* 1989 : *J’aurais jamais dû croiser son regard*
* 1990 : *La Fille des collines*
* 1994 : *L’Enfer*
* 1994 : *Le Sourire*
* 1995 : *El Techo del mundo*
* 1996 : *L’Avocate*
* 1997 : *La colère d’une mère*

## Diskografija
* 1999 : *Nathalie Cardone*

**Singlai**
* *[[Hasta Siempre]]*
* *Populaire*
* *…Mon ange*
* *Baila si*
* *Les hommes de ma vie*

## Nuorodos
* Nathalie Cardone atlieka ''Hasta Siempre''
Raštrakutų dinastija

**Raštrakutų dinastija** (kanadų kalba: ರಾಷ್ಟ್ರಕೂಟ) – Karnatakos dinastija Pietų Azijoje, valdžiusi 753–982 m. Ji kontroliavo ir Maharaštrą bei Andhrą, dėl to jų valstybė dar vadinama **Raštrakutų imperija**.

Ši dinastija Karnatakoje pakeitė Čalukjų dinastiją, o ją pakeitė Vakarų Čalukjų dinastija. Jos sostinė buvo Manjacheta.

## Istorija

Dėl raštrakutų dinastijos kilmės yra daug diskusijų. Spėjama, kad tai nebuvo vietinė, t. y. kanadų dinastija, o atėjusi iš šiaurės. Iš pradžių jie buvo Čalukjų vasalais Berare, Gudžarate ir Nasike. Dinastijos įkūrėjas Dantidurga 753 m. sukilo šiaurinėse Čalukjų imperijos teritorijose ir sumušė jų armiją.

Jo artimiausi įpėdiniai užvaldė visas buvusias Čalukjų imperijos teritorijas, taip pat pajungė ir daugiau teritorijų, padarydami Karnataką galingiausia Indijos jėga. 800 m. jų armija veržėsi į Šiaurės Indiją, nugalėjo Palų dinastiją ir Pratiharus.

## Kultūros pasiekimai

Raštrakutų imperijoje buvo naudojama kanadų kalba ir kanadų raštas.

Nepaprastai suklestėjo raštrakutų architektūra, kuri pasiekė didžiausią suklestėjimą. Čia buvo pastatyti tokie šedevrai, kaip Kailasantos šventykla, Eloros šventykla ir kt.

## Valdovai
* Dantidurga (735–756)
* Krishna I (756–774)
* Govinda II (774–780)
* Dhruva Dharavarsha (780–793)
* Govinda III (793–814)
* Amoghavarsha I (814–878)
* Krishna II (878–914)
* Indra III (914–929)
* Amoghavarsha II (929–930)
* Govinda IV (930–936)
* Amoghavarsha III (936–939)
* Krishna III (939–967)
* Khottiga Amoghavarsha (967–972)
* Karka II (972–973)
* Indra IV (973–982)
 

## Dinastijos pabaiga
Valdantt Krišnai II, imperija patyrė žymių pokyčių, nes rytuose ėmė kilti Rytų Čalukjai, iki tol buvę priklausomi nuo Raštrakutų. Jie stipriai apkarpė imperijos teritorijas. Ir nors vėliau buvo ne kartą atstatoma galybė, imperija ėmė silpti. Joje atgijo senoji dinastija, Čalukjai, kurie nuvertė raštrakutų valdžią ir sukūrė Vakarų Čalukjų imperiją.
Kuras (reikšmės)

Žodis **kuras** turi kelias reikšmes:

* kuras – tai medžiaga, naudojama šildymui ar kūrenimui, kaip energijos varikliams varyti šaltinis;
* Kuras – gyvenvietė Kauno rajone;
* Kuras – žmogaus pavardė:
** Antanas Kuras – Lietuvos neurobiologas;
** Arūnas Kuras – Lietuvos psichologas;
** Algimantas Jonas Kuras – Lietuvos tapytojas.

Taip pat:
* Manji Kuras – komuna Prancūzijoje;
* kūras – tokia senovės Graikijos statula;
* Kūras – miestas Šveicarijoje.
Kiziakas

**Kiziakas** - džiovintas presuotas žolėdžių gyvulių mėšlas, skirtas naudoti kaip kuras patalpoms apšildyti ar maistui gaminti. Kiziakas kurui naudojamas paprastai kraštuose, kuriuose trūksta medienos (stepėse, pusdykumėse, dykumose, aukštikalnėse).

## Etimologija
Žodis *kiziakas* į lietuvių kalbą atejo iš rus. *кизяк* (kitaip dar *кизёк*, *тизяк*, *тизек*), o šis kilęs iš:
* turkų, azerbaidžaniečių, Krymo totorių kalbų žodžio *täzäk*
* arba kazachų, kirgizų žodžio *tezäk*
* arba totorių kalbos žodžio *tizäk*
kurie visi reiškia 'džiovintas presuotas mėšlas kurui'.

## Kiziako gamyba Vakarų Sibire
Kiziako gamybos etapai:
* Mėšlą maišo su šiaudais ir keletui dienų palieka pagulėti.
* Po to šį mišinį trypdami išminko, kad jis būtų vienalytis.
* Išminkytą kiziaką deda į medines dėžės be dugno pavidalo formas. Kadangi tuose kraštuose medienos paprastai trūksta, kiziako formos dažnai perduodamos iš kartos į kartą. Forma kiziako gamybai paprastai yra iš lentelių sukaltas 70×50 formato 25 cm aukščio rėmelis su rankena, kad būtų patogiau formą užpildytą kiziaku nešti į džiovinimo vietą.
* Suformuotus luitus išima iš formų ir palieka ant žemės, kad per kelias dienas išdžiūtų. Todėl kiziaką daro tada, kai numatomas geras oras. Išdžiūvęs kiziakas būna lengvas ir kietas, kraunant atsitrenkęs į kitą kiziako gabalą ar iš neaukštai nukritęs paprastai nesutrupa.
* Paruoštą kiziaką parveža namo, į naudojimo vietą. Paprastai sukraudavo į maždaug metro aukščio piramides.

Kitose šalyse kiziaką gamindavo kiek kitaip. Paprasčiausias kiziakas - tiesiog surinktas sudžiūvęs galvijų, arklių mėšlas.

## Nuorodos
Nuotraukos:
* Tibetiečių namai. Tamsi sienelė prie namo - džiovinamo kiziako rietuvė
* Paprastas kiziakas - sudžiūvęs mėšlas 
*
Aisapas

**Aisapas** (**Aesapas**) graikų mitologijoje - upės dievas, Okeano ir Tetijos sūnus, potamas. Jis buvo upės, esančios Traude (Šiaurės Misijoje, Anatolijoje) dievas. Upės ištakos - Idos klano pakalnėje netoli Skepsio miesto. Kitos svarbesnės kaimyninės upės Grenikas vakaruose, Ridakas ir Askanijas rytuose. 

Kitas **Aisapas** – mirtingas personažas, najadės Abarbarėjos ir Bukoliono sūnus, turėjęs dvynį brolį Pedasą. Jis su broliu minimi Homero „Iliados“ 6 knygoje, kur abu kovojo Trojos kare. Mūšyje juos nukovė Eurialas, Mekistėjo sūnus.
Kalėdų eglutė

**Kalėdų eglutė** – vienas pagrindinių Kalėdų švenčių atributų. Paprastai Kalėdų eglutė yra papuoštas spygliuotis visažalis medis (eglė, kėnis, pušis). Tropiniuose kraštuose puošiami įvairūs medžiai (N. Zelandijoje – pohutukava, kitur cūgos, kazuarinos, araukarijos ir kt.) Medis puošiamas kalėdiniais papuošimais: porcelianiniais bumbulais ir žaisliukais, angelais, blizgančiomis girliandomis lemputėmis, dirbiniais iš popieriaus. Seniau Kalėdinę eglutę pradėdavo puošti tik per Kūčias.
Europos Taryba (reikšmės)

**Europos Taryba** arba panašiai vadinasi šios organizacijos:
* Europos Taryba () − įvairias Europos valstybes vienijanti tarptautinė organizacija;
* Europos Vadovų Taryba (Viršūnių taryba, ) −  vienas iš aukščiausiųjų Europos Sąjungos valdžios organų;
* Europos Sąjungos Taryba (Ministrų taryba, ) − teisėkūros organas.
Bulgarijos futbolo supertaurė

**Bulgarijos futbolo supertaurė** () – Bulgarijos futbolo trofėjus, dėl kurio naujojo sezono pradžioje varžosi  ir . Tuo atveju, jei čempionatą ir taurę laimi ta pati komanda, dėl supertaurės ji rungiasi su taurės turnyro finalininke. Dvikova paprastai vyksta vasarą kaip naujojo sezono atidarymo rungtynės.

## Istorija

Turnyras vyksta nuo 1989 metų, tačiau 1990–2003 m. buvo pertrauka.


Bulgarian supercup for 1989.png | 1989 m. trofėjus
Bulgarian supercup.png | 2007–2011 m. trofėjus
Supercup bulgaria 2011.jpg | Trofėjus nuo 2011 m.


## Titulai

Per 1989–2024 m. Bulgarijos supertaurę yra laimėjusios 8 komandos, tarp jų sėkmingiausia – „Ludogorec“ (8 kartai).

|-
| Ludogorec Razgrad || 7 || 2012, 2014, 2018, 2019, 2021, 2022, 2023, 2024
|-
| CSKA Sofia || 4 || 1989, 2006, 2008, 2011
|-
| Levski Sofia || 3 || 2005, 2007, 2009
|-
| Lokomotiv Plovdiv || 2 || 2004, 2020
|-
| Liteks Lovec || 1 || 2010
|-
| Beroe Stara Zagora || 1 || 2013
|-
| Botev Plovdiv || 1 || 2017
|-
| Cerno more Varna || 1 || 2015
|}

## Rungtynės

|-
|  || CSKA Sofia || Cernomorec Burgas || 1-0 
|-
| 1990–2003 m. || colspan=3 | Nevyko
|-
|  || Lokomotiv Plovdiv || Liteks Lovec || 1-0 
|-
|  || Levski Sofia || CSKA Sofia || 1-1 (baud. 3-1)
|-
|  || CSKA Sofia || Levski Sofia || 0-0 (baud. 3-0)
|-
|  || Levski Sofia || Liteks Lovec || 2-1 (prat.)
|-
|  || CSKA Sofia || Liteks Lovec || 1-0
|-
|  || Levski Sofia || Liteks Lovec || 1-0
|-
|  || Liteks Lovec || Beroe Stara Zagora || 2-1 (prat.)
|-
|  || CSKA Sofia || Liteks Lovec || 3-1
|-
|  || Ludogorec Razgrad || Lokomotiv Plovdiv || 3-1
|-
|  || Beroe Stara Zagora || Ludogorec Razgrad || 1-1 (baud. 5-3)
|-
|  || Ludogorec Razgrad || Botev Plovdiv || 3-1
|-
|  || Cerno more Varna || Ludogorec Razgrad || 1-0
|-
|  || colspan=3 | Nevyko
|-
|  || Botev Plovdiv || Ludogorec Razgrad || 1-1 (baud. 5-4)
|-
|  || Ludogorec Razgrad || Slavia Sofia || 1-0
|-
|  || Ludogorec Razgrad || Lokomotiv Plovdiv || 2-0
|-
|  || Lokomotiv Plovdiv || Ludogorec Razgrad || 1-0
|-
|  || Ludogorec Razgrad || CSKA Sofia || 4-0
|-
|  || Ludogorec Razgrad || Levski Sofia || 2-2 (baud. 4-3)
|-
|  || Ludogorec Razgrad || CSKA 1948 Sofia || 1-1 (baud. 4-2)
|-
|  || Ludogorec Razgrad || Botev Plovdiv || 3-2
|}

## Nuorodos
* Bulgaria Cups Overview (Rsssf.org)
* Bulgaria Super Cup (Soccerway.com)
Abdul Farisas

**Abdul Farisas** (*abū fāris `abd al-`azīz ben aḥmad*, arab.: أبو فارس عبد العزيز بن أحمد, g. nežinoma – m. 1397 m.) – nuo 1393 m. Marinidų dinastijos Maroko sultonas. 

Abdul Farisas buvo Abu l-Abaso Achmado sūnus.
 
Abdul Fariso valdymo metais toliau vyko kova dėl sosto tarp jo ir brolių.

## Nuorodos
* ''Istorinis žodynas'' ;
* ''Musulmonų vadovai''.
Abdal Azizas II

**Abdal Azizas II** (*abū `āmir `abd allah ben aḥmad*, arab.: أبو عامر عبد الله بن أحمد, g. nežinoma – m. 1398 m.) – nuo 1397 m. Marinidų dinastijos Maroko sultonas.

Abdal Azizas II-is buvo Abdul Fariso brolis.
 
## Nuorodos
* ''Istorinis žodynas'' ;
* ''Musulmonų vadovai''.
Abdalachas

**Abdalachas** (g. nežinoma – m. 1399 m.) – nuo 1398 m. Marinidų dinastijos Maroko sultonas.

Abdalachas buvo Abdul Fariso brolis.
 
## Nuorodos
* ''Istorinis žodynas'' ;
* ''Musulmonų vadovai''.
Abdalchakas II Abu Mahometas

**Abdalchakas II Abu Mahometas** (*abū muḥammad ʿabd al-ḥaqq ben ʿuṯmān*, arab.: أبو محمد عبد الحق بن عثمان, g. 1419 m. – m. 1465 m.) – nuo 1420 m. Marinidų dinastijos Maroko sultonas. 

Abdalchakas II-is Abu Mahometas buvo Abu Saido Usmano III-jo sūnus.

Abdalchakas II-is Abu Mahometas formaliai paveldėjo Maroko sultono sostą būdamas vienerių metų, bet šalį faktiškai valdė Vatasidų dinastijos atstovai (**Banû Watâs**). 1465 m. liaudies sukilimo metu Abdalchakas II-is buvo nužudytas.

## Nuorodos
* ''Istorinis žodynas'' ;
* ''Musulmonų vadovai''.
Abu Saidas Usmanas III

**Abu Saidas Usmanas III** (*abū saʿīd ʿuṯmān ben ʾaḥmad*, arab.: أبو سعيد عثمان بن أحمد, g. nežinoma – m. 1420 m.) – nuo 1399 m. Marinidų dinastijos Maroko sultonas.

Abu Saidas Usmanas III-is buvo Abdul Fariso brolis.

1415 m. Portugalija užėmė Seutą. 1419 m. sultono Abu Saido Usmano III-jo armija apsupo Seutos pilį, bet jos užimti nesugebėjo. 1420 m. Abu Saido Usmano III-is žuvo eilinio rūmų perversmo metu. Sostą paveldėjo jo vienerių metų sūnus Abdalchakas II Abu Mahometas.

## Nuorodos
* ''Istorinis žodynas'' ;
* ''Musulmonų vadovai''.
Elektroninė bankininkystė

**Elektroninė bankininkystė** – paslaugos, kurias bankai teikia pasinaudodami šiuolaikinėmis elektroninio ryšio priemonėmis, kurios leidžia užtikrinti kelis pagrindinius banko teikiamų paslaugų teikimo kriterijus: identifikuoti klientą ir atlikti kliento norimą pavedimą ar valią.

## Sritys
*Mokėjimo kortelė  – atsiskaitomoji negrynaisiais pinigais priemonė. Atsiskaitant kortelėmis, už prekes ar paslaugas jų pardavėjui tiesiogiai sumoka kliento bankas. Klientas yra identifikuojamas pagal kortelės magnetinėje juostelėje ar luste esančią informaciją, arba pagal ant kortelės užrašytus duomenis – ją išleidusią organizaciją, numerį, galiojimo laiką, naudotojo vardą ir pavardę, papildomą internetinį kodą.
*Internetinė bankininkystė – banko paslaugų teikimas internetu, naudojantis specialiai tam sukurtu tinklalapiu. Įprastai naudotis interneto banku užtenka kompiuterio su interneto ryšiu ir interneto naršykle, jokių papildomų įrenginių ar programų nereikia.
*Mobilioji bankininkystė - paslauga, leidžianti banko klientui kontroliuoti savo sąskaitą ir vykdyti operacijas per mobiliojo ryšio priemones. Jos apima prekių pirkimą ir pardavimą, piniginius nurašymus ir užskaitymus bei sutikimo vykdyti sandorius davimą per internetą mobiliuoju telefonu.
*Telefoninė bankininkystė – banko paslaugų teikimas telefonu. Skiriamos dvi telefoninės bankininkystės rūšis – automatizuotos paslaugos, kai klientas bendrauja su automatu, kurį valdo spausdamas telefono mygtukus, bei banko specialisto paslaugos.
Ofortas

**Ofortas** ( - azoto rūgštis) – grafikos technika, spaudos būdas, išrastas XVII a. Būdinga šviesių-tamsių tonų deriniai, subtilus štrichavimas, laisvas piešinys.

Ant šlifuotos vario arba cinko plokštelės, kuri padengta rūgščiai atspariu laku, piešiama plieno adata. Vėliau cinko plokštelė ėsdinama azoto rūgštimi, o vario plokštė – geležies trichlorido tirpalu. Norint gauti įvairaus sodrumo linijas ėsdinama vieną ar keletą kartų. Raižant pažeidžiamas lakas, todėl įrėžtos vietos, veikiant rūgščiai, išėsdinamos. Jos atspaude sudaro linijinį piešinį. Nepažeistas lako plotas lieka šviesiu fonu. Piešinio intensyvumas priklauso nuo ėsdinimo laiko. Kuo ilgiau ėsdinama, tuo intensyvesnis išgaunamas piešinys.

Po ėsdinimo nuo plokštelės paviršiaus nuvalomas lakas. Išėsdintos vietos padengiamos dažais. Preso pagalba spaudžiama ant drėgno popieriaus.

Ofortas dažnai derinimas su akvatinta, minkštuoju laku, vario raižinio, sausosios adatos technikomis. Taip siekiama paryškinti tonų įvairovę.
Mejerio eglė

**Mejerio eglė** (*Picea meyeri*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs centrinėje Kinijoje, nuo Vidinės Mongolijos šiaurėje iki Gansu pietuose, taip pat auga Šaansi, Hebėjuje, Šansi.

Aukštis apie 30 m. Kamieno skersmuo 0,8 m ir daugiau. Spygliai 13-25 mm ilgio, melsvai žali. Kankorėžiai cilindriški, 7-11 cm ilgio, 3 cm pločio.

Mejerio eglė kaip dekoratyvinis augalas kartais auginama Šiaurės Amerikoje.
Korėjinė eglė

**Korėjinė eglė** (*Picea koraiensis*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Šiaurės Korėjoje prie Jalu upės, Rusijos Primorjėje (prie Usūrio upės).

Aukštis ~30 m. Kamieno skersmuo 0,8 m ir daugiau. Spygliai 12-22 mm ilgio, tamsiai melsvai žali. Kankorėžiai cilindriškai kūgiški, 4-8 cm ilgio, 2 cm pločio.
Japoninė eglė

**Japoninė eglė** (*Picea koyamae*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Japonijos kalnuose, 1500–2000 m aukštyje, Honšiū salos centrinėje dalyje.

Aukštis apie 20 m. Kamieno skersmuo 1 m ir daugiau. Spygliai 8-16 mm ilgio, tamsiai melsvai žali. Kankorėžiai cilindriškai kūginiai, 5-10 cm ilgio, 2 cm pločio.

Japoninė eglė yra reta, kartais auginama kaip dekoratyvinis augalas.
Rytinė eglė

**Rytinė eglė** (*Picea orientalis*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Kaukazo kalnuose ir šiaurės rytų Turkijoje.

Aukštis apie 30-45 m, kartais pasitaiko iki 57 m. Kamieno skersmuo 1,5 m ir daugiau (iki 4 m). Spygliai 6-8 mm ilgio, tamsiai žali. Kankorėžiai cilindriškai kūginiai, 5-9 cm ilgio, 1,5 cm pločio.

Rytinė eglė dažnai auginama kaip dekoratyvinis augalas Europoje ir JAV. Taip pat naudojama medienos, popieraus pramonėje.
Morisoninė eglė

**Morisoninė eglė** (*Picea morrisonicola*) – pušinių (*Pinaceae*) šeimos, eglių (*Picea*) genties visžalis spygliuotis medis. Paplitęs tik Taivane.

Augalas retas.
Išlakioji eglė

**Išlakioji eglė** (*Picea wilsonii*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs tik Kinijoje.
Kauno KKM-Aisčiai

**Kauno KKM-Aisčiai*** (Pilnas pavadinimas: Kauno Krepšinio Mokykla - Aisčiai)* - Kauno "Aisčių" klubo dublerių komanda įkurta 2000 m. Vyr. treneris Kazys Maskvytis. Klubas rungtyniauja Nacionalinėje Krepšinio Lygoje (NKL). Kauno krepšinio klubas „Buratina“ įkurtas 2000 m. Nuo įkūrimo pradžios klubas žaidė Kauno mėgėjų krepšinio lygoje (KKML), nuo 2003 m. pradėjo rungtyniauti LKAL. 2007 m. žuvo klubo prezidentas Saulius Dubninkas.

## Ankstesni klubo pavadinimai
* 2000-2005 m. Kauno „Buratina"
* 2005-2006 m. Kauno „Albara Lagiva"
* 2006-2007 m. Kauno „Hermio projektai-KKM"
* 2007-2008 m. Kauno „KKM-Aisčiai"
* Nuo 2008 m. Kauno „KKM-Aisčiai-ARTRANSA"

## Pasiekimai
*Skaičiuojama tik reguliariojo sezono varžybos.*

## Žymesni žaidėjai

* Darius Dikčius, Treneris, komandą treniravo nuo 2004 iki 2007 m. (Treniravo **3** sezonus)
* Darius Gvezdauskas, Žaidėjas, komandoje žaidė nuo 2005 iki 2007 m. (Žaidė **2** sezonus)
* Paulius Kleiza, Žaidėjas, komandoje žaidė nuo 2007 iki 2008 m. (Žaidė **1** sezoną)
* Vygantas Metelica, Žaidėjas, komandoje žaidė nuo 2006 iki 2007 m. (Žaidė **1** sezoną)
* Edvardas Vetrenka, Žaidėjas, komandoje žaidė nuo 2003 iki 2007 m. (Žaidė **4** sezonus)
* Linas Juknevičius, Žaidėjas, komandoje žaidė nuo 2007 iki 2008 m. (Žaidė **1** sezoną)
* Žydrūnas Kelys, Žaidėjas, komandoje žaidė nuo 2004 iki 2005 m. (Žaidė **1** sezoną)
* Vaidas Jurgilas, Žaidėjas, komandoje žaidė nuo 2004 iki 2005 m. (Žaidė **1** sezoną)
* Sergo Atuašvili, Žaidėjas, komandoje žaidė nuo 2006 iki 2007 m. (Žaidė **1** sezoną)

## Internetinė svetainė
*NKL.lt informacija apie komandą 
*Oficialus „Aisčių“ puslapis
Šiurkščioji eglė

**Šiurkščioji eglė** (*Picea asperata*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs vakarų Kinijoje, nuo Činghai rytuose iki pietų Gansu, pietvakarių Šaansi bei vakarinio Sičuanio.

Aukštis 25-40 m. Kamieno skersmuo 1,5 m ir daugiau. Spygliai 1-2,5 cm ilgio, pilkšvai žali. Kankorėžiai cilindriški, 6-15 cm ilgio, 2-3 cm pločio.

Šiurkščioji eglė kaip dekoratyvinis augalas kartais auginama Europoje ir Šiaurės Amerikoje.
Sibirinė eglė

**Sibirinė eglė** (*Picea obovata*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Sibire, tarp Uralo kalnų ir Magadano srities, arealas pietuose siekia Mongoliją ir Altajų.

Aukštis apie 15-35 m. Kamieno skersmuo 1,5 m ir daugiau. Spygliai 10-20 mm ilgio, pilkšvai žali. Kankorėžiai cilindriškai kūginiai, 5-10 cm ilgio, 1,5-2 cm pločio.

Sibirinė eglė artima paprastajai eglei, ir šių rūšių sandūros vietose (Šiaurės rytų Europoje) tarpusavyje kryžminasi.

Sibirinė eglė naudojama medienos, popieriaus pramonėje.
Šrenko eglė

**Šrenko eglė** (*Picea schrenkiana*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Vidurio Azijoje (Kazachstane, Kirgizijoje, Sindziange), 1300-3600 m aukštyje, Tian Šanio kalnuose.

Aukštis apie 40-50 m (kartais iki 60 m). Kamieno skersmuo 1-2 m. Spygliai 15-35 mm ilgio, tamsiai žali. Kankorėžiai cilindriškai kūginiai, 6-12 cm ilgio, 2 cm pločio.

Šrenko eglė naudojama medienos, popieriaus pramonėje, auginama kaip dekoratyvinis augalas.
 
Išskiriami du porūšiai:
* *Picea schrenkiana schrenkiana*
* *Picea schrenkiana tianshanica*
Himalajinė eglė

**Himalajinė eglė** (*Picea smithiana*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Himalajuose, nuo Afganistano iki Nepalo, 2400-3600 m aukštyje.

Aukštis apie 40-55 m (kartais iki 60 m). Kamieno skersmuo 1-2 m. Spygliai 30-55 mm ilgio (ilgiausi iš visų eglių), vidutiniškai žali. Kankorėžiai cilindriškai kūginiai, 9-16 cm ilgio, 3 cm pločio.

Himalajinė eglė populiarus dekoratyvinis augalas Europos botanikos soduose.
Kata (Karatė)

**Kata** (jap. 型 arba 形 – *forma*) – tai baziniai karatė savigynos pratimai, atliekami judant. Daugiausia judesiai atliekami smūgiuojant rankomis. Sudėtingos katos susideda iš daugelio blokavimo bei smūgiavimo rankomis ir kojomis.
Blizgioji eglė

**Blizgioji eglė** (*Picea torano*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Japonijoje (Honšiū, Šikoku, Kiūšiū salose).

Aukštis 40 m, kamieno skersmuo 1,5 m.
Picea martinezii

***Picea martinezii*** – pušinių (*Pinaceae*) šeimos, eglių (*Picea*) genties visažalis spygliuotis medis. Remiantis The Plant List  augalų moksliniais sąrašais, *Picea martinezii* yra *[[Picea chihuahuana]]* rūšies vienas iš trijų sinonimų.

## Paplitimas
Picea martinezii labai reta, randama tik dviejose augavietėse šiaurės rytų Meksikoje, Rytų Siera Madrės kalnuose. Pradedama auginti kaip dekoratyvinis augalas.

## Apibūdinimas
Spygliai 23-35 mm ilgio, šviesiai žali. Kankorėžiai cilindriški, 8-16 cm ilgio, 3 cm pločio.

## Sinonimai
* *Picea chihuahuana* subsp. *martinezii* (T.F.Patt.) Silba
* *Picea chihuahuana* var. *martinezii* (T.F.Patt.) Eckenw.
* *Picea martinezii* T.F.Patt.

## Nuorodos

* theplantlist.org / ''Picea chihuahuana'' <small>Martínez</small> , Picea martinezii <small>T.F.Patt.</small> 
* conifers.org / Picea martinezii
Vytautas Sakalauskas (1933)

**Vytautas Sakalauskas** (1933 m. balandžio 24 d. Kaune – 2001 m. gegužės 29 d. Vilniuje) – sovietinės Lietuvos partijos ir politinis veikėjas.

## Biografija
1957 m. ir 1964 m. baigė Kauno politechnikos institutą. 1959 m. Kauno „Priekalo“ gamyklos vyriausiasis inžinierius, 1959–1963 m. direktorius.

1963–1965 m. LTSR liaudies ūkio technikos mašinų gamybos valdybos viršininko pavaduotojas. 1965–1967 m. LKP CK pramonės ir transporto skyriaus vedėjo pavaduotojas, 1967–1969 m. skyriaus vedėjas. 1969–1974 m. Vilniaus miesto vykdomojo komiteto pirmininkas. 1974–1983 m. LKP Vilniaus miesto komiteto I sekretorius. 1983–1984 m. LTSR Ministrų Tarybos pirmininko pirmasis pavaduotojas, 1985–1990 m. pirmininkas. 1984–1985 m. SSKP CK inspektorius.

Nuo 1971 m. LKP CK narys, 1974–1976 m. kandidatas į LKP CK Biuro narius, 1976–1984 m. ir nuo 1985 m. Biuro narys. 1967–1975 m. LSSR Aukščiausios Tarybos deputatas, nuo 1974 m. SSRS Aukščiausios Tarybos deputatas. 1985–1990 m. LSSR Ministrų Tarybos pirmininkas. 1990 m. kovo 11-17 d. laikinasis Lietuvos ministras pirmininkas.

1990–1992 m. dirbo TSRS ambasadoje Mozambike. 1991 m. prosovietinėms jėgoms mėginant formuoti Maskvai ištikimą Lietuvos vyriausybę, jam buvo siūloma vadovauti kuriamai struktūrai, tačiau V. Sakalauskas atsisakė. Žlugus TSRS, grįžo į Lietuvą, dirbo „Baltijos biržoje“. 1993–1997 m. buvo šios įmonės prezidentas.

## Bibliografija

* Partinis darbas su vadovaujančiais kadrais, 1984 m.

## Šaltiniai

|-
Vytautas Sakalauskas

**Vytautas [[Sakalauskas]]**:

* Vytautas Sakalauskas (1933) – LKP veikėjas
* Vytautas Sakalauskas (1961) – Ignalinos rajono politikas
Picea chihuahuana

***Picea chihuahuana*** – pušinių (*Pinaceae*) šeimos, eglių (*Picea*) genties visažalis spygliuotis medis. 

## Paplitimas
Savaime auga šiaurės vakarų Meksikoje, Vakarų Siera Madrės kalnuose (Čihuahuoje, Durange). Chihuahuana eglė labai reta, 2000 metais rastos nedidelės 39 augavietės.

## Apibūdinimas
Užauga iki 51 m aukščio, kamienai iki 1,5 m skersmens. Spygliai 17-23 mm ilgio, šviesiai žydrai žali. Kankorėžiai cilindriški, 7-12 cm ilgio, 3 cm pločio.

## Sinonimai
* *Picea chihuahuana* subsp. *martinezii* (T.F.Patt.) Silba
* *Picea chihuahuana* var. *martinezii* (T.F.Patt.) Eckenw.
* *[[Picea martinezii]]* T.F.Patt.

## Nuorodos

* theplantlist.org / ''Picea chihuahuana'' <small>Martínez</small> , Picea martinezii <small>T.F.Patt.</small> 
* conifers.org / Picea chihuahuana
Nikolajus Chabibulinas

**Nikolajus Chabibulinas** (, g. 1973 m. sausio 13 d. Sverdlovske, Rusijoje) – ledo ritulio žaidėjas žaidžiantis vartininko pozicijoje NHL Edmonton "Oilers" komandoje.

Ledo ritulininko karjerą pradėjo 15 m. kai jį pakvietė Sverdlovsko „Automobilist“ komanda. 17 m. jį pakvietė CSKA Maskvos ledo ritulio komanda. 1992 m. jį 9 rate, 204 šaukimu pakvietė Vinipego „Jets“ komanda ir tik 1994 m. jis prisijungė prie komandos. 1998-1999 m. dėl kontrakto nesutarimų su komanda, jis žaidė IHL lygos Long Byčo komandoje „Ice Dogs“. 1999-2000 m. sezone Finikso „Coyotes“ jį iškeitė Tampos Bėjaus „Lightning“ komandai. Pirmą sezoną šioje komandoje jis sužaidė tik 2 rungtynes, bet 2001-2002 m. sezoną žaidė visas sezono rungtynes. 2004-2005 m. sezoną, dėl lokauto jis sugrįžo į Rusiją ir žaidė „AK Bars“ komandoje. 2005 m. liepos mėn. jis tapo laisvuoju agentu, bet po mėnesio pasirašė naują 4 m. sutartį su Čikagos „Blackhawks“ komanda. 2009 m. liepos 1 d. perėjo į Edmontono „Oilers“ komandą ir pasirašė 4 metų sutartį su klubu.

## Apdovanojimai

* 1992 m. Albertvilio olimpiados auksas
* 2002 m. Solt Leik Sičio olimpiados auksas

## Nuorodos

* NHL svetainė apie žaidėją
Abelio Tasmano nacionalinis parkas

**Abelio Tasmano nacionalinis parkas** () yra Naujojoje Zelandijoje, Pietų salos šiaurės vakaruose bei nedidelėse Tatos, Tongos, Adelės ir Fišermano salose. Plotas 226 km². Ištįsęs apie 10 km palei Tasmano ir Auksinę įlankas.

Klinčių ir marmuro kalvų šlaituose auga įvairių rūšių augalija, Vainuji slėnyje – drėgnieji visžaliai miškai. Gausu žuvėdrų, garnių, pingvinų, audrapaukščių, kirų, kormoranų, ruonių, elnių, ožių, šernų, oposumų . Per parką teka Takakos ir Rivakos Parko administracija įsikūrusi Totaranui mieste.

Abelio Tasmano nacionalinis parkas įkurtas 1942 m. Pavadintas Naujosios Zelandijos vakarinės dalies atradėjo Abelio Tasmano garbei.

## Šaltiniai
Uolinė eglė

**Uolinė eglė** (*Picea neoveitchii*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Kinijoje.

Augalas retas, nykstantis.
Bokoras

**Bokoras** (jei moteris – **[[kaplata]]**) – burtininkas arba žynys vudu religijoje, kuris, tikima, užsiima tiek blogąja, tiek gerąja magija.

Bokorų blogoji magija apima zombių ir talismanų *ouanga*, kuriuose įkalinamos dvasios, kūrimą.

Šis terminas taip pat gali reikšti vudu atšakos makajos (paplitusi Konge) lyderį arba aukščiausią rangą Dominikos vudu.

Bokorai dažnai minimi Haičio pasakose ir paprastai yra siejami su zombių kūrimu, panaudojant slopinančią arbatą arba eliksyrą, į kurio sudėtį, atseit, įeina keturdantės pūsliažuvės nuodai. Išgėręs eliksyro žmogus atrodo lyg miręs ir dažnai būna palaidojamas. Tuomet bokoras jį iškasa ir priverčia vykdyti savo įsakymus. Kad galėtų kontroliuoti „numirėlį“, duodavo kliedėjimą sukeliančių narkotikų, paprastai durnaropės, kuri jį padarydavo klusnų ir tarsi miegantį. Ši būsena lyginama su minčių kontrole. Žmogus yra gyvas, tačiau negali kontroliuoti nei savo elgesio, nei kalbos. Kitose pasakose pateikiamas ne toks racionalus paaiškinimas – esą bokoras numirėlį prikelia iš ano pasaulio, tačiau jis neturi sielos.

Taip pat yra tikima, kad bokoras gali naudotis zombių astralais – jų sielomis ar dvasiomis, kurios yra įkalintos fetiše, kad padidintų burtininko galią.

## Šaltiniai
Obenro

**Obenro** – miestas pietų Danijoje, Jutlandijos pusiasalio pietryčiuose, prie Abenros fiordo (Mažojo Belto sąsiauris), 61 km į šiaurę nuo Šlezvigo; savivaldybės centras. Žvejybinis ir prekybinis uostas; keltas į Klaipėdą. Mašinų gamybos, maisto (mėsos, alaus, pieno) pramonė, vargonų vamzdžių gamyba. Žemės ūkio rajono prekybos centras bei pajūrio kurortas. Muziejus. Yra XIII a. bažnyčia (restauruota 1949-1956 m.), XV a. tvirtovė (atstatyta 1807 m.).

## Istorija

Obenro pirmąkart paminėtas XII a., miesto teisės gavo 1335 m. 

XVII-XVIII a. tapo svarbiu uostu. 

1864-1920 m. priklausė Vokietijai (buvo vadinamas *Apenrade*).

## Galerija

File:Vægterpladsen Aabenraa.jpg|*Vægterpladsen*
File:Aabenraa town hall 2.jpg|Miesto rotušė
File:Ramsherred, Åbenrå 2009.jpg|*Ramsherred*
File:Aabenraa - ved Storetorv.JPG|*Storetorv*
File:Aabenraa - Slotsgade.JPG|*Slotsgade*
File:Schloss Brundlund.JPG|*Brundlund* rūmai
File:Power station Aabenraa.jpg|Uosto teritorija
File:Aabenraa - Storegade.JPG|Miesto gatvė
File:Aabenraa - Sønderport 1.JPG|*Sønderport 1*


## Nuorodos
* Aabenraa Kommune (miesto svetainė)
* Aabenraa Ugeavis (danų k.)
* Aabenraa Port 
* Aabenraa Tourism  (anglų k.)
* Jydske Vestkysten Aabenraa Laikraštis (danų k.)
* Der Nordschleswiger Laikraštis (vokiečių k.)

## Šaltiniai
Brevero eglė

**Brevero eglė** (*Picea breweriana*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs JAV vakaruose, Oregone ir Kalifornijoje, Klamato kalnuose. Auga 1000–2700 m aukštyje.

Aukštis apie 20-40 m (kartais iki 54 m). Kamieno skersmuo 1,5 m ir daugiau. Spygliai 15-35 mm ilgio, tamsiai žali. Kankorėžiai cilindriški, 8-15 cm ilgio, 2 cm pločio.

Brevero eglė auginama kaip dekoratyvinis augalas Europoje.
Balzganoji eglė

**Balzganoji eglė** (*Picea brachytyla*) – pušinių (*Pinaceae*) šeimos, eglių (*Picea*) genties visažalis spygliuotis medis. Paplitęs Kinijoje.

Augalas retas, nykstantis.
Serbinė eglė

**Serbinė eglė** (*Picea omorika*) – pušinių (*Pinaceae*) šeimos, eglių (*Picea*) genties visažalis spygliuotis medis. Endeminė rūšis vakarų Serbijoje ir rytų Bosnijoje, Drinos upės slėnyje.

Aukštis apie 20-35 m (kartais iki 40 m). Kamieno skersmuo 1 m ir daugiau. Spygliai 10-20 mm ilgio, melsvai žali. Kankorėžiai cilindriški, 4-7 cm ilgio.

Serbinė eglė auginama kaip dekoratyvinis augalas likusioje Europoje. Dėl negausios populiacijos augalas saugomas.
Našvilio Predators

**Našvilio „Predators“** () – NHL Vakarų konferencijos, centrinio pogrupio ledo ritulio komanda iš Našvilio, Tenesio.

## Sezonai

## Nuorodos
* Oficiali klubo svetainė
Mažosios rasboros

**Mažosios rasboros** (*Microrasbora*) – karpinių (*Cyprinidae*) šeimos žuvų gentis.

## Rūšys
* *[[Microrasbora erythromicron]]*     
* *[[Microrasbora gatesi]]*     
* *[[Microrasbora kubotai]]*     
* *[[Microrasbora nana]]*     
* Mažoji rasbora (*Microrasbora rubescens*)

## Nuorodos
Juodoji eglė

**Juodoji eglė** (*Picea mariana*) – pušinių (*Pinaceae*) šeimos, eglių (*Picea*) genties visažalis spygliuotis medis. Juodoji eglė yra Niufaundlando ir Labradoro provincijos (Kanada) simbolis.

## Paplitimas

Plačiai paplitusi Šiaurės Amerikoje (nuo Niufaundlando iki Britų Kolumbijos rytų-vakarų kryptimi, nuo Aliaskos iki Niujorko, Minesotos šiaurės-pietų kryptimi). Sudaro taigos miškus.

## Aprašymas

Aukštis apie 5-15 m (kartais iki 30 m). Kamieno skersmuo 0,15-0,5 m, kartais 0,6 m. Spygliai 6-15 mm ilgio, melsvai žali. Kankorėžiai cilindriški, 1,5-4 cm ilgio (mažiausi iš visų eglių), 1-2 cm pločio.

Auga įvairiose sąlygose. Pelkėse paprastai juodosios eglės užauga mažesnės. Amžinojo įšalo srityse sudaro „girtus miškus“, kai šaknys neįsitvirtina į dirvą ir medžiai būna pasvirę.